# Amerikanponi

### Wikipedia

Amerikanponi (eng. Pony of the Americas, lyhenne POA) on yhdysvaltalainen ponirotu. Amerikanponi on peräisin 1950-luvulta, jolloin haluttiin jalostaa lasten käyttöön täydellinen ratsu.

Ensimmäinen amerikanponi, Black Hand, syntyi Yhdysvalloissa vuonna 1954, kun iowalainen shetlanninponien kasvattaja Les Boomhower risteytti orinsa naapurinsa arabi-appaloosalla. Myöhemmin rotua on jalostettiin vielä mm. arabeilla, welsh-poneilla, englantilaisilla täysiverisillä ja quartereilla, jotta saataisiin lisää suorituskykyä, kokoa ja erityisesti kestävyyttä.

Vaikka rotu on pieni (säkäkorkeus n. 116-140 cm), se ei muistuta muuten ulkonäöltään ponia vaan pikemminkin pientä hevosta. Sillä on kaunis arabimainen pää ja kaareva, sopusuhtainen kaula. Rintakehä on syvä ja runko pyöreä, lyhyt ja lihaksikas. Takaosa on vahva ja jalat hyvärakenteiset. Rodun hyviä tuntomerkkejä ovat tiikerinkirjava väritys, hyvin erottuvat silmänvalkuaiset sekä täplät turvan ja sukuelinten alueella. Monilla amerikanponeilla on myös pystysuoria raitoja kavioissa.

Toimelias amerikanponi sopii hyvin harraste- ja kilparatsuksi sekä näytöshevoseksi.

Nykyään rekisteröityjä Amerikanponeja on Yhdysvalloissa noin 40 000.

| Tämä hevosia käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/m/e/Amerikanponi.html

Luokat: Hevostyngät | Hevosrodut

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Deutsch